# Ginestars

Ginestars (Ginestas en francés) es una comuna lengadociana en Menerbés situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Comuna situada en Menerbés prèp del riu Cesse e del Canal de las Doas Mars, Ginestars èra lo caplòc de canton.
Lo Somalh es en partida sus la comuna.

### Perimètre del territòri

Comunas confrontantas de Ginestars :
| Bisa de Menerbés | Argelièrs | Mirapeisset |
| Santa Valièira | | Salèlas d'Aude |
| | Ventenac (Menerbés) | Sant Nazari d'Aude |

## Toponimia

Las fòrmas ancianas son : Locus quem vocant Genestar en 955, Villa de Genestars en 1184, Castrum de Genestars en 1217, Genestar en 1244, De Genestaribus en 1271, De Genesteribus en 1337, De Ginestaribus en 1349, Genestas en 1389-1589, Jenestas en 1402, D'Agenestaribus en 1453, Saint Luc de Genestas en 1468-1639, Genistas en 1620, Ginestas en 1781.
Lo nom ven de la ginèsta (la genèsta, lo ginèst, lo genèst), del latin genista, mas se compren pas perqué Dauzat l'associa ambe'l sufixe aumentatiu -acium, aquò malgrat las atestacions. Lo sufixe es logicament -ar, del latin -are, que marca la fòrta preséncia de las ginèstas a l'epòca de la fixacion del nom. Ginestar o genestar es encara un mot viu en occitan (en lemosin mai que mai segon Mistral) e sinonime de gi/genestièra. Ginèsta o ginèst representa en occitan una granda varietat de taxons.

## Administracion

Lista dels cònsols successius :
| Periòde | Periòde | Identitat | Etiqueta |
| març de 2010 | (2026) | Georges Combes | sense |
| 2001 | 2010 ? | Marcel Compe | UMP |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Ginestars; es ara del canton du Sud-Minervois (en francés), donc del Menerbés Sud (burèu centralizator : Salèlas d'Aude).

## Demografia

modificar « persona »  v · d · m 
Evolucion demografica Populacion comunala actuala (2013): 1356, totala: 1379 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 500 | 501 | 549 | 667 | 615 | 630 | 633 | 649 | 646 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 714 | 804 | 971 | 947 | 1 093 | 1 230 | 1 145 | 1 166 | 1 197 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 187 | 1 145 | 1 123 | 1 075 | 1 085 | 1 010 | 902 | 844 | 820 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 879 | 981 | 769 | 740 | 887 | 1 059 | 1 293 | 1 328 | 1 337 1 364 |
| 2009 | 2010 |
| 1 353 1 380 | 1 358 1 384 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1473 abitants e la densitat èra de 155,05 ab/km².

## Cultura occitana

* Provèrbi : A Ginestars, petita pluèja, grand fangàs.
* Mistral plaça a Ginestars un dialògue comparable al sermon del curat de Cucunhan, ausit per Auguste Blanchot de Brenas (1828-1877) e popularizat per Josèp Romanilha e Anfós Daudet : « — Pan, pan, pan ! — Qui tusto de bas ?
— Lo pèra Borràs — Qual demandatz ? — De gents dé Ginestars — Aicí n'i a pas, anatz pus bas » (a la pòrta del Paradís). Puèi a la pòrta de l'Infèrn : — Intratz, intratz ! n'i en manca pas » (tèxte probablament provençalizat per Mistral).

## Véser tanben

* Comunas d'Aude

## Ligams extèrnes

* Ginestars sul site de l'Insee

## Nòtas

* ↑ Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, tòme 2, p. 54
* ↑ Abbé Sabarthès, Dictionnaire topographique du département de l'Aude, 1912, p. 165-166, legir en linha https://gallica.bnf.fr/ark:/12148/bpt6k110095d/f258.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 315
* ↑ Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, tòme 2, p. 45
* 1 2 Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, tòme 2, p. 54
* Portal de Lengadòc